
DR.30.8.2006 11 

 

 

Oleh sebab itu, kita berharap supaya urusan Ahli Parlimen, Wakil Rakyat 
cuba dicampur tangan oleh mana-mana kalangan kakitangan awam, termasuk 
Ketua Setiausaha Negara sehinggakan hak kebebasan kita hendak disentuh, nak 
dipertikaikan. Sedangkan apabila soal bonus ini, di sinilah kita yang akan 
menentukan.  Apa pandangan Yang Berhormat? Terima kasih. 

Dato’ Seri Dr. Hilmi bin Yahaya: Tuan Yang di-Pertua, kalau bagi 
syarikat, mana-mana syarikat mudah bagi mereka untuk menentukan produktiviti.  
Dia ada ukuran dia, ada KPI dan sebagainya tetapi bagi kerajaan dengan 
berbagai-bagai bentuk, berbagai-bagai agensi dan sebagainya, kementerian 
berbagai-bagai jabatan, memang susah untuk kita hendak menentukan bonus ini 
ditetapkan dengan produktiviti tetapi kerajaan juga mempunyai fikiran yang lain.  
Kerajaan juga prihatin tentang masalah kewangan tiap-tiap tahun yang mendesak.  
Terutama sekali hujung, bila musim perayaan, sama ada Hari Raya Puasa, Puasa, 
Hari Raya Haji ataupun Tahun Baru Cina, Deepavali dan sebagainya. Juga 
masalah kewangan semasa anak-anak hendak pergi ke sekolah.  

Jadi, kerajaan mengambil kira semuanya. Jadi kalau kita hendak 
berdasarkan kepada produktiviti sahaja, memang susah kita hendak tentukan. 
Jadi, kerajaan mengambil kira tentang kesusahan kakitangan awam yang 
sebenarnya pendapatan kakitangan awam lebih rendah daripada pihak swasta.  
Sebab itu, kita ambil kira semua sekalilah.  Bukan hanya produktiviti Tuan Yang di-
Pertua. 

 

7. Datuk Dr. Marcus Makin Mojigoh [Putatan] minta Menteri Perumahan 
dan Kerajaan Tempatan menyatakan: 

(a) nama syarikat-syarikat dan pemilik-pemiliknya yang 
mengendalikan projek-projek penyelenggaraan, 
pembersihan tepi-tepi jalan, cerun-cerun, parit-parit bagi 
jalan-jalan PBT dan JKR di Sabah secara rundingan 
konsesi; dan 

(c) jumlah jalan, peruntukan yang disediakan dan tarikh tamat 
konesi. 

Setiausaha Parlimen Kementerian Perumahan dan Kerajaan 
Tempatan [Dr. S. Subramaniam]: Tuan Yang di-Pertua, sebelum saya menjawab 
soalan ini, saya ingin memaklumkan kepada Dewan bahawa kebanyakan daripada 
isu-isu yang berbangkit di dalam soalan ini merangkumi bidang kuasa 
Kementerian Kerja Raya dan JKR dan apa-apa jawapan yang saya akan beri 
adalah diasaskan kepada sedikit maklumat yang kita telah dapati daripada pihak 
JKR.  Tuan Yang di-Pertua,  

(a) Berdasarkan maklumat daripada Jabatan Kerja Raya 
Sabah, terdapat empat kontraktor yang dilantik untuk 
menyelenggara jalan-jalan raya negeri dan Persekutuan di 
negeri Sabah: 

(i) Kontraktor yang menyelenggara jalan-jalan 
raya negeri ialah ‘Syarikat Globinaco Sdn. 
Bhd.’ Dengan kos purata sebanyak RM78 
juta setahun untuk jangka masa 15 tahun. 



Oleh sebab itu, kita berharap supaya urusan Ahli Parlimen, Wakil Rakyat cuba dicampur tangan oleh mana-mana kalangan kakitangan awam, termasuk Ketua Setiausaha Negara sehinggakan hak kebebasan kita hendak disentuh, nak dipertikaikan. Sedangkan apabila soal bonus ini, di sinilah kita yang akan menentukan. Apa pandangan Yang Berhormat? Terima kasih. Dato' Seri Dr. Hilmi bin Yahaya: Tuan Yang di-Pertua, kalau bagi syarikat, mana-mana syarikat mudah bagi mereka untuk menentukan produktiviti. Dia ada ukuran dia, ada KPI dan sebagainya tetapi bagi kerajaan dengan berbagai-bagai bentuk, berbagai-bagai agensi dan sebagainya, kementerian berbagai-bagai jabatan, memang susah untuk kita hendak menentukan bonus ini ditetapkan dengan produktiviti tetapi kerajaan juga mempunyai fikiran yang lain. Kerajaan juga prihatin tentang masalah kewangan tiap-tiap tahun yang mendesak. Terutama sekali hujung, bila musim perayaan, sama ada Hari Raya Puasa, Puasa, Hari Raya Haji ataupun Tahun Baru Cina, Deepavali dan sebagainya. Juga masalah kewangan semasa anak-anak hendak pergi ke sekolah. Jadi, kerajaan mengambil kira semuanya. Jadi kalau kita hendak berdasarkan kepada produktiviti sahaja, memang susah kita hendak tentukan. Jadi, kerajaan mengambil kira tentang kesusahan kakitangan awam yang sebenarnya pendapatan kakitangan awam lebih rendah daripada pihak swasta. Sebab itu, kita ambil kira semua sekalilah. Bukan hanya produktiviti Tuan Yang di- Pertua. 7. Datuk Dr. Marcus Makin Mojigoh [Putatan] minta Menteri Perumahan dan Kerajaan Tempatan menyatakan: (a) nama syarikat-syarikat dan pemilik-pemiliknya yang mengendalikan projek-projek penyelenggaraan, pembersihan tepi-tepi jalan, cerun-cerun, parit-parit bagi jalan-jalan PBT dan JKR di Sabah secara rundingan konsesi; dan (c) jumlah jalan, peruntukan yang disediakan dan tarikh tamat konesi. Setiausaha Parlimen Kementerian Perumahan dan Kerajaan Tempatan [Dr. S. Subramaniam]: Tuan Yang di-Pertua, sebelum saya menjawab soalan ini, saya ingin memaklumkan kepada Dewan bahawa kebanyakan daripada isu-isu yang berbangkit di dalam soalan ini merangkumi bidang kuasa Kementerian Kerja Raya dan JKR dan apa-apa jawapan yang saya akan beri adalah diasaskan kepada sedikit maklumat yang kita telah dapati daripada pihak JKR. Tuan Yang di-Pertua, (a) Berdasarkan maklumat daripada Jabatan Kerja Raya Sabah, terdapat empat kontraktor yang dilantik untuk menyelenggara jalan-jalan raya negeri dan Persekutuan di negeri Sabah: (i) Kontraktor yang menyelenggara jalan-jalan raya negeri ialah 'Syarikat Globinaco Sdn. Bhd.' Dengan kos purata sebanyak RM78 juta setahun untuk jangka masa 15 tahun.